Vierde man vas oor polisiekaptein se moord | Maroela Media
Die Suid-Afrikaanse Polisiediens het in ŉ verklaring gesê die Valke het ŉ 34-jarige verdagte in die middestad van Pretoria in hegtenis geneem in verband met Poortman se moord. Hy sal na verwagting Maandag in die Pretoriase landdroshof verskyn.
Maroela Media het vroeër berig drie mans wat vroeër in verband met die moord in hegtenis geneem is, het Dinsdag in die hof verskyn. Sipho Alfred Tlou (25), Thabo Mampa (ouderdom onbekend) en Themba Mbowane (34) is in Winterveld, noord van Pretoria, in hegtenis geneem. Hulle staan tereg op aanklag van moord, ontvoering, roof met verswarende omstandighede, en die besit van ŉ ongelisensieerde vuurwapen en ammunisie. Hulle moet op 5 Januarie weer in die hof verskyn om formeel aansoek te doen om borgtog.
Poortman (47) is in Pretoria gekaap, in die bolyf met ŉ skerp voorwerp gesteek en langs Theo Martinweg gelos. Sy vrou, ao Anne Poortman, woordvoerder van Pretoria-sentraal-polisie, is na die toneel ontbied waar sy haar man se liggaam uitgeken het.
Die verdagtes het na bewering sy vuurwapen afgeneem en in sy motor na Winterveld gery waar die drie mans in hegtenis geneem is. Poortman se motor en vuurwapen is gevind.
Ons moet die Valke oorreed om plaasmoorde te ondersoek.
Hierdie ouens vaar uitstekend met hulle ondersoeke. Wel gedaan Valke.
Tragies..lewe is so min werd deesdae.sterkte aan sy familie wat hy agterlaat..